title: Vello pubico
text: Se denomina vello pubico a lo vello corporal localizau en l'aria chenital d'os sers humans adultos, situau arredol d'os organos sexuals, a forcacha y, a vegadas, en a parti superior de l'interior d'as garras.
  
  Encara que ya dende l'infancia se troba present de traza tasament perceptible, ye mientres a pubertat quan, como respuesta l'aumento d'os libels d'androchens en os varons y estrochens en as mullers, adquiere a suya longaria, densidat, grosor y farcha caracteristicas, si bien istos pueden variar sensiblement d'unas personas a atras. Lo vello pubico constituye una caracteristica sexual secundaria.
  
  En a mayoría d'as culturas antigas, a suya eliminación, sobre tot entre as mullers, se consideraba como un sinyal d'hichiene y pureza. Tamién en amplas redoladas d'Europa, America y Oceanía, a suya exhibición en publico gosa estar considerada de mal gusto, lo que ha levau dende as anyadas de 1990 d'o pasau sieglo XX a la depilación parcial u total d'o mesmo, pa lo que se fan servir diferents tecnicas.
  
  As caracteristicas d'o vello pubico asinas como o feito de que iste se desembolique mientres a pubertat han levau a qualques antropologos a sucherir que se tracta d'un ornamento sexual prebablement relacionau con a transmisión de feromonas sexuals, atractivas pa lo sexo oposau.
  
  Seguntes senglos estudeos d'as universidatz de Columbia y California (Estaus Unius), o vello pubico mantiene amás una temperatura constant en a redolada chenital, previniendo lo desembolique de bacterias, priva que estas penetren en l'aria vachinal (lo que no explicaría la suya existencia en os varons) y minimiza o rozamiento que se produz entre a piel y a ropa.
  
  Referencias 
  
  Anatomía